Dragefjellets Musikkorps

**Dragefjellets Musikkorps** er et norsk janitsjarkorps i elitedivisjonen fra Bergen.

Starten av korpset kan spores tilbake til 1909, da navnet var «Dragefjellets skoles musikkorps». 1. september 1914 startet tidligere skolekorpsmedlemmer Dragefjellets musikkorps, Norges første amatørkorps, med skolens rektor Sverre Vigander. 

Korpset var relativt lite fram til Ragnar Maalen ble dirigent i 1970. Han ledet korpset i perioden 1970-1982, og i denne perioden utvidet "Dragen" medlemsmassen og etablerte sitt mål; å være et av Norges ledende janitsjarkorps.
Korpset vant sitt første NM i 1981 under ledelse av Maalen. 

Lars Kristian Brynhildsen dirigerte korpset i ti år fra 1986-1996, og korpset vant NM to ganger i denne perioden. Etter Brynhildsen har korpset vært uten en fast dirigent i nærmere ti år, og har i stedet jobbet med en mengde dirigenter (inkludert Brynhildsen) på prosjektbasis. 

Korpset har i alt vunnet NM for janitsjarkorps syv ganger: 1981, 1983, 1988, 1992, 2006, 2007 og 2009. Dragefjellet har nå nære bånd til Griegakademiet i Bergen og mange av medlemmene er nåværende og tidligere studenter ved akademiet.

## Tidslinje
*1909 – Dragefjellets Skole Musikkorps startet. 
*1914 – Dragefjellets Musikkorps startet av eldre medlemmer av skolekorpset sammen med rektor Sverre Vigander. 
*1918 – Korpset har 18 medlemmer. 
*1921 – (29. juni) Dragen kjøper en tomt utenfor Bergen, hvor Dragehytten senere blir bygget. 
*1958 – Korpset spiller inn sin første plate.
*1968 – Kvinner får lov å være med for første gang.
*1970 – Ragnar Maalen, solotrombonist i Bergen Filharmoniske Orkester blir dirigent. Korpset har 15-20 medlemmer. 
*1981 – Dragefjellet vinner NM for janitsjarkorps for første gang. 
*1982 – Korpset spiller inn sin andre plate. 
*1983 – Dragefjellet vinner NM for janitsjarkorps for andre gang. 
*1987 – Lars Kristian Brynildsen, soloklarinettist i Bergen Filharmoniske Orkester, blir dirigent. 
*1988 – Dragefjellet vinner NM for janitsjar for tredje gang. 
*1989 – Korpset mottar 1. pris med utmerkelse, ved VM for janitsjarkorps i Nederland. 
*1992 – Dragefjellet vinner NM i janitsjar for fjerde gang. 
*1993 – Korpset spiller inn sin tredje plate, og sin første i CD format. 
*1996 – Korpset begynner en 10 års periode uten fast dirigent, og engasjerer dirigenter på prosjektbasis. 
*1999 – Dragefjellet blir nr 3 i NM. 
*2002 – Dragefjellet deltar i French Reeds Riviera Festival i La Croix Valmer, Frankrike. 
*2003 – Dragefjellet blir nr 3 i NM. 
*2005 – Tidligere dirigent Lars Kristian Brynildsen går bort. Dragefjellet blir nr 2 i NM, og tenorsaksofon får solistpris. 
*2006 – Dragefjellet vinner NM for janitsjar for femte gang, og trompet/kornett får solistpris. Korpset slipper albumet *Merit*.
*2007 – Dragefjellet vinner NM for janitsjar for sjette gang, og trompetene får gruppepris. Korpset har nå over 50 medlemmer og Gary Peterson blir ansatt som kunstnerisk leder.
*2007 – Tidligere dirigent, Ragnar Maalen mottar fortjenestemedaljen for tro tjeneste til Norges musikkliv.
*2008 – Dragefjellet blir nr 2 i NM.
*2009 – Dragefjellet vinner NM for janitsjar for sjuende gang. Klarinettene får gruppepris. 
*2010 – Dragefjellet blir nr 2 i NM. Klarinettene får gruppepris for andre år på rad.
*2011 – Dragefjellet blir nr 2 i NM.
*2013 – Dragefjellet blir nr 3 i NM.
*2016 – Dragefjellet blir nr 2 i NM med helt lik poengsum som korps nr 1 (96,33 p.). Fagott i Dragefjellet får gruppepris.
*2017 – Dragefjellets trompet gruppe får gruppepris i NM.
*2018 – Dragefjellet urfremfører "Goldberg 2012" for janitsjar i NM. Slagverk får gruppepris.
*2019 – Dragefjellet får gruppepris for 4. år på rad i NM. Denne gangen til saksofon gruppen.
*2023 – Korpset selger Dragehytten etter 102 år.
*2024 – Dragefjellet blir nr 3 i NM, dirigert av Nils Erik Måseidvåg.
*2025 – Dragefjellet blir nr 5 i NM. Korpset fikk ett minuspoeng for overskredet spilletid.

## Eksterne lenker
* 
* 

## Referanser